wickkiey/tamil-wikipedia-markdown huggingface dataset:
# கீர்த்திபூர்



**கீர்த்திபூர்** (**Kirtipur**) (நேபாளி: कीर्तिपुर, நேபால் பாசா: किपू *Kipoo*) நேபாளத்தின், பாக்மதி மாநிலத்தில் காத்மாண்டு சமவெளியில் காத்மாண்டு மாவட்டத்தில் அமைந்த பண்டைய நகரமும், நகராட்சியும் ஆகும். கீர்த்திபூர் நகரம், காட்மாண்டு நகரத்திலிருந்து தென்மேற்கே ஐந்து கிலோ மீட்டர் தொலைவில் அமைந்துள்ளது. இந்நகரத்தில் பிரபல பைவரவர் கோயில் அமைந்துள்ளது.  

## மக்கள் தொகையியல்
நேவாரிகளின் பண்பாட்டு மையமாக விளங்கும் கீர்த்திபூர் நகரத்தின், 2011ம் ஆண்டின் மக்கள் தொகை கணக்கெடுப்பின் படி, மொத்த மக்கள் தொகை 67,171 ஆகும். இங்குள்ள மக்கள் நேபாளி மற்றும் நேபால் பாசா மொழிகள் பேசுகின்றனர்.  

## வரலாறு
கீர்த்திபூர் நகரத்தின் வரலாறு கிபி 1099 முதல் தொடங்குகிறது. கிபி 1767ல், ஷா வம்சத்தின் கோர்க்கா மன்னர் பிரிதிவி நாராயணன் ஷா கீர்த்திப்பூர் போரில் இந்நகரத்தை கைப்பற்றும் வரை, இது லலித்பூர் நகரத்தின் அங்கமாக, நேவார் இராச்சியத்தில் இருந்தது.  
## இதனையும் காண்க
- கீர்த்திப்பூர் போர்
- பிரிதிவி நாராயணன் ஷா
- நேபாள நகரங்கள்
- கீர்த்திபூர் பைரவர் கோயில்
# அணுவினுடைய நீரூற்று


**அணுவினுடைய நீரூற்று** (*Atomic fountain*) என்பது அணுவின் கூட்டத்தை புவியீர்ப்பு விசைக்கு எதிரே சீரொளியின் உதவியோடு அனுப்பும் செயலாகும. இவை காணக்கூடியதானால் தண்ணீரால் ஏற்படும் நீரூற்றைப் போன்ற தோற்றத்தைப் பெற்றிருக்கும். அணுக்கள் எடை மிகக்மிகக் குறைவாக இருந்தாலும், அணுக் கடிகாரங்களின் அதிர்வெண்ணை சரியாக அமைக்க உதவுகிறது.  

ராம்சே குறுக்கீட்டு முறையால் (Ramsey interferometry) அணுக்களுக்கிடையே நடைபெறும் நிலைமாற்றத்தின் (transitions) அதிர்வெண்ணைக் அளவிடும் ஆய்வே அணுவினுடைய நீரூற்று உருவாக காரணமாக இருந்தது.  

ராம்சே குறுக்கீட்டு முறையில் முதலில் அணுக் கூட்டங்கள் ஒரு ரேடியோ அலைகள் அதிர்வெண் கொண்ட மின் காந்தப் புலத்தில் படுமாறு செய்யப்படுகிறது. அதன்பின் மீண்டும் 'T'' என்ற காலத்திற்கு மின் காந்தப் புலத்தில் படுமாறு செய்யப்பட்டு, அணுக்களுக்கிடையே ஏற்படும் நிலைமாற்றங்கள் கணக்கிடப்படுகின்றன.  

அணுக்களின் கூட்டம் நிற்கும் காலத்தை *T* அதிகரிப்பதன் மூலம் ராம்சே குறுக்கீட்டு முறையின் துல்லியமும் அதிகரிக்கப்படுகிறது.  

சக்காரியசு சூடேற்றப்பட்ட அணுக் கற்றைகளை பயன்படுத்தி அணுவினுடைய நீரூற்றை உருவாக்க முயற்சித்தார். குறைந்த வேகமுள்ள அணுக்களை, சூடேற்றப்பட்ட அணுக் கற்றைகள் சிதறடித்தன. அதனால் சக்காரியசுவின் முயற்சி வெற்றியடையவில்லை.
# வளர்ப்புக் கின்னிக்கோழி


**வளர்ப்புக் கின்னிக்கோழி** (*Domestic guineafowl*, *pintades*, *pearl hen*, அல்லது *gleanies*) என்பது ஆப்பிரிக்காவில் தோன்றிய ஒரு கோழி ஆகும். இவை தலைக்கவசக் கின்னிக்கோழியின் கொல்லைப்படுத்தப்பட்ட வகை ஆகும். இது மற்ற பிற விளையாட்டுப் பறவைகளான பெசன்ட்கள் (pheasants), வான்கோழிகள் மற்றும்  
கௌதாரிகளுடன் தொடர்புடையது ஆகும். இவை எப்போது கொல்லைப்படுத்தப்பட்டன என்று தெரியவில்லை என்றாலும், கி.மு. 5 ஆம் நூற்றாண்டில் வளர்ப்புக் கின்னிக்கோழியானது கிரேக்கத்தில் இருந்ததற்கான சான்றுகள் உள்ளன. இவை 25-30 முட்டைகளை இடுகின்றன. இவற்றின் முட்டைகள் சிறிய, கருப்பான மற்றும் மிகவும் தடித்த ஒடுடையவையாக உள்ளன. பெண் கோழிகளுக்குத் தங்கள் கூட்டை மறைத்து வைக்கும் ஒரு பழக்கம் உள்ளது. ஒரு குறிப்பிட்ட அளவு முட்டைகள் வரும்வரை மற்ற கோழிகளுடன் அதைப் பகிர்ந்து கொள்ளும். அடைகாக்கும் காலம் 26-28 நாட்கள் ஆகும். குஞ்சுகளுக்கு ஈரம் ஒத்துக்கொள்வதில்லை. ஏனெனில் இவை ஆப்பிரிக்காவின் வறண்ட பகுதிகளிலிருந்து வந்தவை ஆகும். ஈரமான புற்களின் வழியே தாயைப் பின்தொடர்வதன் மூலம் குஞ்சுகள் இறந்துவிடலாம். இரண்டு முதல் ஆறு வார வளர்ச்சிக்குப் பிறகு, வளர்ப்புக் கோழிகளிலேயே ஒரு கடினமான வகையாக இவை உருவாகின்றன.  

கின்னிக்கோழிகளில் ஆண் பெண் வேறுபாடு அறிவது சேவல்களிலிருந்து பெண் கோழிகளை வேறுபடுத்துவதுபோல் அவ்வளவு எளிதல்ல. இவை பெரியவையாக வளரும்போது, ​​ஆண்களின் தலைக்கவசம் மற்றும் தாடி போன்ற சதையானது பெண்களைக் காட்டிலும் பெரியவையாக உள்ளன. பெண் மட்டுமே இரண்டு வகைச் சத்தமான "பக்-விட்" அல்லது "பொட்-ரக்!" ஐ எழுப்புகின்றன. இதைத் தவிர ஆண் பெண் இரண்டும் பெரும்பாலும் தோற்றத்தில் ஒன்றாகவே உள்ளன.  

வளர்ப்புக் கோழியாக இவை பல பூச்சிகளை உண்பதன் மூலம் மதிப்புமிக்க பூச்சி கட்டுப்படுத்திகளாக உள்ளன. இவை லைம் நோயை ஏற்படுத்தும் உண்ணிகளையும் மற்றும் குளவிகளையும் உண்கின்றன. இவை அரிதாகவே அதிக எண்ணிக்கையில் வளர்க்கப்படுகின்றன. எனினும் இவை குறிப்பிட்ட எண்ணிக்கையில் மற்ற கோழிகளுடன் வளர்க்கப்படும்போது கொன்றுண்ணிப் பறவைகளுக்கு எதிரான ஒரு பாதுகாப்பு முறையாகப் பயன்படுத்தப்படுகின்றன. ஊடுருவல்கள் ஏற்படும்போது இவை இவற்றின் உரத்த குரலில் அழைக்கின்றன. இவை மிகவும் சமூகமாக இருக்கும் பறவைகள் ஆகும். தனியாக இருக்கும் போது இவை வாடத்தொடங்கி விடுகின்றன.  

வளர்க்கப்படும் இனங்களில் தலைக்கவசக் கின்னிக்கோழியின் "முத்து" அல்லது இயற்கையான வண்ணம் தவிர பல வண்ண வேறுபாடுகள் உடைய கின்னிக்கோழிகள் வளர்க்கப்பட்டுள்ளன. வெள்ளை, ஊதா, கரும்பலகை நிறம், சாக்கலேட், வெளிர் ஊதா, பவள நீலம், வெண்கலம், காரீயம், பப் டுன்ட்டோட், பொன்னிறம் மற்றும் பல்வேறு வண்ணங்கள் ஆகியவை இதில் அடங்கும்.  

- Madge and McGowan, *Pheasants, Partridges and Grouse* 0-7136-3966-0
- J.S. Ferguson, *Gardening with Guineas* 0-7392-0250-2 Comprehensive discussion of all aspects of raising domestic guineafowl.
# தி இம்பீரியல்



**தி இம்பீரியல்** *(The Imperial)* இந்தியாவில் உள்ள மும்பையில் கட்டப்பட்டுள்ள ஓர் இரட்டை கோபுர அடுக்குமாடி கட்டிட வளாகம் ஆகும். இந்தியாவில் முழுவதுமாக கட்டி முடிக்கப்பட்டுள்ள மிக உயரமான கட்டிடங்கள் இவையாகும். தெற்கு மும்பையிலுள்ள குடியிருப்புப் பகுதியும் வர்த்தக மையமுமான டார்தியோவில் இக்கட்டிடங்கள் அமைந்துள்ளன. கட்டுமானம் முடிவடைந்து இக்கோபுரங்கள் 2010 ஆம் ஆண்டில் திறக்கப்பட்டன  

## அமைவிடம்

தி இம்பீரியல் மும்பையின் டார்தியோ பகுதியில் அமைந்துள்ளது. மும்பையைச் சேர்ந்த கட்டிட வடிவமைப்பாளரான அபீசு என்ற ஒப்பந்தக்காரரால் வடிவமைக்கப்பட்ட இம்பீரியல் கோபுரங்கள், இன்றுவரையில் மிகவும் புகழ்மிக்க ஓர் அறியப்பட்ட திட்டமாக வடிவமைக்கப்பட்டு கட்டப்பட்டுள்ளது, மும்பையின் உயரமான கோபுரங்களாகவும் வடிவமைக்கப்பட்டுள்ளன. இம்பீரியல் இரட்டை கோபுரங்கள் முன்னாள் குடிசைப் பகுதி ஒன்றின் நிலப்பகுதியில் கட்டப்பட்டுள்ளன, தற்போது பரவலாக நடைமுறையிலுள்ள ஆக்ரமிப்புப் பகுதியின் குடியிருப்பாளர்களுக்கு இலவச நிலம் வழங்குதல் மற்றும் மறுசீரமைத்தல் போன்ற நடைமுறைகள் முதன்முதலில் இங்குதான் நடைமுறைப்படுத்தப்பட்டன. இது போன்ற திட்டம் பின்னர் நகரம் முழுவதிலும் சேரி மற்றும் ஆலை நில மேம்பாட்டுக்காக பயன்படுத்தப்பட்டது. பின்னர் மேலும் இந்தியா முழுவதிலும் பயன்படுத்தப்பட்டது. இத்திட்டம் வியத்தகு முறையில் வெற்றி பெற்றது, எதிர்காலத்தில் வரும் பலதிட்டங்களுக்கு இதுவொரு முன்னோடித் திட்டமாகும்.
# ரோ மான்


**ரோ மான்** (ஆங்கிலப் பெயர்: *roe deer*, உயிரியல் பெயர்: *Capreolus capreolus*) அல்லது **ஐரோப்பிய ரோ மான்** அல்லது **மேற்கு ரோ மான்**, *செவ்ரெயுயில்*, அல்லது **ரோ** என்பது ஒரு ஐரோவாசிய மான் இனம் ஆகும். இந்த இன ஆண் சில நேரங்களில் ரோபக் என்று அழைக்கப்படுகிறது. ரோ மான் ஒப்பீட்டளவில் சிறிய அளவுடையது ஆகும். இது சிவப்பு மற்றும் சாம்பல்-பழுப்பு நிறத்தில் உள்ளது. இது குளிர்ந்த சூழல்களுக்கு மிகவும் ஏற்றதாகத் தகவமைந்து உள்ளது. இது ஐரோப்பா முழுவதும் காணப்படுகிறது. மத்திய தரைக்கடல் முதல் ஸ்காண்டினேவியா வரையிலும், ஐக்கிய இராச்சியம் முதல் காக்கேசியா வரையிலும், மற்றும் கிழக்கில் வட ஈரான் மற்றும் ஈராக்கிலும் இந்த இனம் பரவலாகக் காணப்படுகிறது. இது சற்றே பெரிய சைபீரியன் ரோ மானில் இருந்து வேறுபட்டது ஆகும்.
# படகு அலகுக் கொக்கு



**படகு அலகுக் கொக்கு** (ஆங்கிலப் பெயர்: *boat-billed heron*, உயிரியல் பெயர்: *Cochlearius cochlearius*) என்பது ஹெரான் குடும்பத்தின் ஒரு வித்தியாசமான கொக்கு ஆகும். இது மெக்ஸிக்கோவில் இருந்து தெற்கில் பெரு மற்றும் பிரேசில் வரையிலான சதுப்பு நிலப்பகுதிகளில் வாழ்கிறது. இது ஒரு இரவாடிப் பறவை ஆகும். இது சதுப்புநில மரங்களில் வளர்கிறது. இது 2-4 நீல வெள்ளை முட்டைகளை குச்சிகளாலான ஒரு கூட்டில் இடுகிறது.  

குறிப்புகள்நூற்பட்டியல்  
- 
- 
- *A guide to the birds of Costa Rica* by Stiles and Skutch 0-8014-9600-4
# வார்ப்புரு:PDFWayback/doc



highlights that a link points to a PDF document, which is located at the Internet Archive "Wayback Machine" (on some systems PDF files may take time to download and display within the browser, and their use on many websites is not compliant with the Web Content Accessibility Guidelines).  

### Usage

;url: The URL of the PDF file that is being referenced in the Internet Archives.  
;title <span>(optional)</span>: The text label for the external link. If this is omitted, a generic 'Archive copy' label will be used.  
;date <span>(optional, but recommend)</span>: The Internet Archive timestamp (<code>YYYYMMDDhhmmss</code>) for the date of the archived PDF file that is to be displayed. If omitted, the history of the referenced page will be listed instead. You must use the full 4 digits for the year, and 2 digits for month, day, hour minute and second. use leading zeros if necessary, and use a 24-hour clock for the time.  
;size <span>(optional, but recommend)</span>: The size of the PDF file that is being referenced in the Internet Archives.  

=
# வார்ப்புரு:Library link about/doc



The template creates an external link to resources in a library about the topic of an article. More details can be found in the documentation for the related template.  

This is a relatively low-level template; most Wikipedia editors will want instead to use one of the higher-level templates listed in the See Also section.  

## Usage
<pre>  

</pre>  

## Parameters
- <code>label=</code> If set, the value is used as the text of the link. Otherwise, generic text, or text based on the title of the page, is used.
- <code>library=</code> If set, the destination library is specified by the value of this parameter. If it is not set, the user will go to their preferred library (if they have previously registered their preference), or be prompted to choose a library to go to (if they have not, or if their preference cookie has expired). This parameter is usually not used in the Wikipedia context, except with one of two special values:
  - <code>OLBP</code> sends the user to the Online Books Page (though consider using the template instead).
  - <code>0CHOOSE0</code> prompts the user to choose a destination library, even if they have already registered a preference.
- The <code>viaf</code>, <code>lccn</code>, <code>lcheading</code>, and <code>wikititle</code> parameters can be used to specify more precisely the topic to query in the destination library. They are used just as they are in the template; see that template's documentation for more details.

## Examples
<pre>  

</pre>  

The simplest template call generates a link to resources about the current article's topic at the user's preferred library, based on the title of the article.  

<pre>  

</pre>  

This generates a link to resources at the user's preferred library about the holder of VIAF ID "31432428" (who happens to be George Washington). Using the VIAF ID makes this link less vulnerable to possible future changes in the Wikipedia article title (or in the Library of Congress authorized heading) for George Washington. The text of the link is "What your library has on George Washington".  

<pre>  

</pre>  

This generates a link that prompts the user to choose a library to see what resources that have on the American civil war. The lcheading label is set to the Library of Congress authorized heading for that subject. The link text is "What different libraries have on the American Civil War". The 0CHOOSE0 value for the library parameter prevents the user from being taken directly to their preferred library.
# லிச்சாவி நாடு

**லிச்சவி நாடு** (**Licchavi Kingdom**) நேபாளத்தின் காத்மாண்டு சமவெளியில் கிபி 470 முதல் 750 முடிய இருந்த பண்டைய நாடாகும். இந்நாட்டை தற்கால இந்தியாவின் பிகார் மாநிலத்தின் மிதிலைப் பிரதேசத்தின் வைசாலி நகரத்தின் லிச்சாவி குலத்தினர், காத்மாண்டு சமவெளியை கைப்பற்றி கிபி நான்காம் நூற்றாண்டின் பிற்பகுதியில் லிச்சாவி இராச்சியத்தை நிறுவினர்.  

## அரசு
லிச்சாவிகள் தலைமை அமைச்சர், தலைமைப் படைத்தலைவர் மற்றும் நிலக்கிழார்கள் உதவியுடன் *மகாராஜா* பட்டத்துடன் லிச்சாவி நாட்டை ஆண்டனர்.  

## லிச்சாவிகளும் குப்தர்களும்
வெளியிட்ட தங்க நாணயத்தின் ஒரு பக்கத்தில் லிச்சாவி இளவரசியும், தனது தாயுமான குமாரதேவி-மற்றும் முதலாம் சந்திரகுப்தரின் உருவம் பொறிக்கப்பட்டுள்லது, கிபி 350 - 380]]  

மகத நாட்டின் குப்தப் பேரரசர் முதலாம் சந்திரகுப்தர், நேபாள லிச்சாவிகளின் இளவரசி குமாரதேவியை மணந்தவர்.  

சமுத்திரகுப்தர் வெளியிட்ட தங்க நாணயத்தில் ஒரு பக்கத்தில் இலக்குமியின் உருவமும், மறுபுறத்தில் முதலாம் சந்திரகுப்தர்-குமாரதேவியின் உருவமும் பதியப்பட்டிருக்கும். பேரரசர் அசோகர் நிறுவிய அலகாபாத் தூண்களில், சமுத்திரகுப்தர் தன்னை லிச்சாவிகளின் பேரன் எனக் குறித்துள்ளார்.  

## ஆட்சியாளர்கள்
லிச்சாவி மன்னர் ஜிஷ்ணு குப்தரின் செப்பு நாணயம், (கிபி 622-633)]]  
லிச்சாவி மன்னர் ஜிஷ்ணு குப்தரின் செப்பு நாணயம், (கிபி 622-633)]]  

லிச்சாவி நாட்டை ஆண்ட லிச்சாவி குல மன்னர்கள் பின்வருமாறு:  

- 185 முதலாம் ஜெயதேவ வர்மா
- வசுராஜா என்ற வசுதத்த வர்மா
- விஸ்வதேவன் கிபி 400
- சங்கரதேவன் கிபி 425
- தர்மதேவன் கிபி 450
- முதலாம் மானதேவன் 464-505
- மஹிதேவன் கிபி 505-506
- வசந்ததேவன் 506-532
- மனுதேவன்
- வாமனதேவன் 538
- ராமதேவன் 545
- அமரதேவன்
- அகாமதேவன்
- பௌமகுப்தன் என்ற பூமிகுப்தர் 567 - 590
- கங்கதேவன் 567-573
- இரண்டாம் மானதேவன் 575/576
- முதலாம் சிவதேவன 590-604
- அம்சுவர்மன் 605-621
- உதயதேவன் 624
- துருவதேவன் 624-625
- பீமார்ஜுனதேவன் 631-641
- நரேந்திரதேவன் 643-679
- இரண்டாம் சிவத்தேவன் 694-705
- இரண்டாம் ஜெயதேவன் 713-733
- இரண்டாம் சங்கரதேவன் 748-749
- மூன்றாம் மானதேவன் 756 -
- பலிராஜன் 826
- பலதேவன் 847
- நான்காம் மானதேவன் 877

## இதனையும் காண்க
- நேபாளத்தின் வரலாறு
- நேபாள இராச்சியம்
- மகாஜனபதம்
- வைசாலி
- மிதிலை பிரதேசம்
# காசின் மாநிலம்



**காசின் மாநிலம்** (; Kachin: ) மியான்மார் நாட்டின் வடக்கு எல்லையில் உள்ள மாநிலம். இதன் வடக்கு எல்லைகளாக சீனாவின் திபெத் தன்னாட்சிப் பகுதி மற்றும் கிழக்கில் யுன்னான் , ஷான் மாநிலம் தெற்கிலும், சாகைங் பிரதேசம் மற்றும் இந்தியாவின் அருணாசலப் பிரதேசம் மேற்கிலும் உள்ளது. இது வடக்கு அட்சரேகை 23° 27' மற்றும் 28° 25' தீர்கரேகை 96° 0' மற்றும் 98° 44' இடையே அமைந்துள்ளது. காசின் மாநிலத்தின் பரப்பளவு 89,041 கிமீ<sup>2</sup> (34,379 சதுர மைல்). மாநில தலைநகரம் *மியீச்சினா* ஆகும். பாமோ, மோஹயின் மற்றும் புடவோ ஆகியவை மற்ற முக்கிய நகரங்கள் ஆகும்.  

## வரலாறு

## மேலும் பார்க்க
# லிச்சாவிகள்

, மல்லம், காசி மற்றும் மகதம் போன்ற மகாஜனபத நாடுகளைக் காட்டும் வரைபடம்]]  
எரியூட்டப்பட்ட சாம்பல் மீது கட்டப்பட்ட தூபி, வைசாலி]]  
பேரரசர் அசோகர் நிறுவிய ஆனந்த தூபி]]  

**லிச்சாவிகள்** (Licchavis) ஆண்ட லிச்சாவி நாடு, பதினாறு மகாஜனபத நாடுகளில் ஒன்றாகும். லிச்சாவிகளின் தலைநகரமாக வைசாலி இருந்தது.  

லிச்சாவி நாட்டவர்களின் அருகில் வஜ்ஜி நாடு, மல்ல நாடு, சாக்கிய நாடு, கோலிய நாடுகள் போன்ற குறுநில மன்னர்கள் ஆண்டனர்.  

பிற்காலத்தில் மகதப் பேரரசர் அஜாதசத்ரு வஜ்ஜி நாட்டை மகதப் பேரரசுடன் இணைத்துக் கொண்டார்.  

லிச்சாவி குல கூட்டமைப்பினர், குடியரசு முறையில் லிச்சாவி நாட்டை ஆண்டதாகவும், லிச்சாவிகளின் தலைவன் ராஜா என்ற பட்டத்துடன் விளங்கியதாக, கௌடில்யர் தனது அர்த்தசாஸ்திரம் எனும் நூலின் 11வது அத்தியாத்தில் தெரிவிக்கிறார்.  
பௌத்த சாத்திரமான மகாபரிநிர்வாண சூத்திரத்தில், லிச்சாவிகள், சூரிய குல சத்திரியர்கள் என்றும், கௌதம புத்தர், லிச்சாவிகளில் ஒரு பிரிவினரான சாக்கியர் என்றும் தெரிவிக்கிறது.  

திக்க நிக்காய எனும் பௌத்த சாத்திரத்தில் லிச்சாவிகள் வசிஷ்ட கோத்திரத்தை சேர்ந்தவர்கள் என்று கூறிப்பிடுகிறது.  

மனுதரும சாத்திரத்தில் அத்தியாயம் பத்து, சுலோகம் 22ன் படி, லிச்சாவிகள் விராத்திய சத்திரியப் பிரிவினர் என்று புக்லர் எனும் வரலாற்று ஆய்வாளர் கருதுகிறார்.  

லிச்சாவிகளின் பூர்வீகம் தற்கால வாரணாசி என்பர். தற்கால நேபாளத்தின் தெற்கிலும், வடக்கு பிகார் எல்லையில் அமைந்த தராய் சமவெளியில், லிச்சாவிகள் தங்களது லிச்சாவி நாட்டை நிறுவினர். லிச்சாவிகள், மகத நாட்டிற்கு கட்டுப்பட்ட குறுநில மன்னர்கள் ஆவார்.  

மகாவீரர் மற்றும் கௌதம புத்தர் காலத்திற்கு முன்னரே, லிச்சாவிகள் வேளாண்மைத் தொழிலை நன்கு செய்து வாழ்ந்தனர்.  
சமண அறிஞர் பத்திரபாகு எழுதிய கல்பசூத்திரம் எனும் நூலில், மல்லர்கள், வஜ்ஜ்ஜிகள், மல்லர்கள், காசிகள் மற்றும் கோசலர்கள், சாக்கியர்கள், கோலியர்கள் போன்ற மகாஜனபதங்களை இணைந்து ஒரு கூட்டமைப்பை நிறுவி, மகத நாட்டை எதிர்கொண்டனர் என குறிப்பிடுகிறார். மேலும் கூட்டமைப்பின் தலைவராக கோசல மன்னர் *சோதகர்* இருந்ததாகவும், அவரது தங்கை திரிசலா, மகாவீரரின் தாய் என்றும் குறிப்பிடுகிறார்.  

## லிச்சாவிகளும் குப்தர்களும்
வெளியிட்ட தங்க நாணயத்தின் ஒரு பக்கத்தில் லிச்சாவி இளவரசியும், தனது தாயுமான குமாரதேவி-மற்றும் முதலாம் சந்திரகுப்தரின் உருவம் பொறிக்கப்பட்டுள்லது, கிபி 350 - 380]]  

மகத நாட்டின் குப்தப் பேரரசர் முதலாம் சந்திரகுப்தர், நேபாள லிச்சாவிகளின் இளவரசி குமாரதேவியை மணந்தவர்.  

சமுத்திரகுப்தர் வெளியிட்ட தங்க நாணயத்தில் ஒரு பக்கத்தில் இலக்குமியின் உருவமும், மறுபுறத்தில் முதலாம் சந்திரகுப்தர்-குமாரதேவியின் உருவமும் பதியப்பட்டிருக்கும். பேரரசர் அசோகர் நிறுவிய அலகாபாத் தூண்களில், சமுத்திரகுப்தர் தன்னை லிச்சாவிகளின் பேரன் எனக் குறித்துள்ளார்.  

## இதனையும் காண்க
- மகாஜனபதம்
- லிச்சாவி நாடு
- வஜ்ஜி நாடு
- மல்ல நாடு
- சாக்கியர்
- கோலியர்
- மகத நாடு

## அடிக்குறிப்புகள்
# சிங்கப்பூர் துறைமுகம்



**சிங்கப்பூர் துறைமுகம் என்பது க**டல்சார்  வர்த்தகங்களை கையாளுவதற்கான ஒருங்கிணைந்த கூட்டு வசதிகள் மற்றும் முனையங்களின் செயல்பாடுகளை குறிக்கிறது. இது கையாளும் எடையின் அடிப்படையில் உலகின் இரண்டாவது பரபரப்பான துறைமுகமாகவும், சரக்கு கப்பல் பெட்டகம் போக்குவரத்தில் உலகின் ஐந்தாவது இடத்திலும், உலகின் வருடாந்திர கச்சா எண்ணெய் போக்குவரத்தில் பாதியளவும் இந்த துறைமுகத்தின் வழியே நடைபெறுகிறது. உலகின் பரபரப்பான கப்பல் துறைமுகம். இது சரக்கு கப்பலின் கையாளப்படும் மொத்த எடை அளவில்  2005 வரை பரபரப்பான துறைமுகமாக இருந்துள்ளது, பின்னர் ஷாங்காய் துறைமுகம் இதனை முந்தியுள்ளது. துறைமுகத்தில் நங்கூரம் இட்டுள்ள ஆயிரக்கணக்கான கப்பல்கள் சிங்கப்பூர் துறைமுகத்தினை ஆறு கண்டங்களில் பரவியுள்ள 123 நாடுகளிலுள்ள 600 பிற துறைமுகங்களுடன் இணைக்கிறது.  

## வரலாறு
13 ஆம் நூற்றாண்டின் பிற்பகுதியில், சிங்கபுரா என அழைக்கப்படும் ஒரு தேசம் சிங்கப்பூர் ஆற்றின் வட கரையோரத்தில் நிறுவப்பட்டது. மலாக்கா நீரிணைப்பில் தெற்குப் பகுதியில் கட்டப்பட்ட இந்த துறைமுகமானது இந்த பகுதியில் கப்பல்களுக்கும், வணிகர்களுக்கும் உதவியது.  

தீவு பின்னணி.]]  

## இயக்குபவர்கள்

PSA சிங்கப்பூர் சரக்கு பெட்டக வசதிகள் பின்வருமாறு:  
- சரக்குபெட்டக கப்பல் நிறுத்துமிடம்: 52
- கப்பல் துறை நீளம்: 15,500 மீ
- பரப்பளவு: 600 ஹெக்டர்
- அதிக ஆழம்: 16 மீ
- கப்பல் துறை எடைதூக்கிகள்: 190
- நிர்மாணிக்கப்பட்ட கொள்ளவு: 35,000 kTEU

ஜூரோங் துறைமுக வசதிகள் பின்வருமாறு:  
- கப்பல் நிறுத்துமிடம்: 32
- துறைமுக மேடை நீளம்: 5.6 கி. மீ
- அதிகபட்ச கப்பல் ஆழம்: 15.7 மீ
- அதிகபட்ச கப்பல் அளவு:
<div lang="en" dir="ltr"><div><div>DWT</div><div><div><span id="1">1</span></div><div data-key="1">150,000</div></div><div><div><span id="2">2</span></div><div data-key="2">மெட்ரிக்</div></div><div><div><span id="disp">disp</span></div><div data-key="disp">நீண்ட</div></div></div></div>  
- பரப்பளவும்: 127 ஹெக்டேர் சுதந்திர வர்த்தக வலயம், 28 ஹெக்டேர்  சுதந்திர வர்த்தக அல்லாத வலயம்
- கிடங்கு வசதிகள்: 178,000 மீ 2

## முனையங்கள்

| Brani (பிடி) | PSA | சரக்கு பெட்டகம் | 8 | 2,400 | 29 | 84 |  |
| --- | --- | --- | --- | --- | --- | --- | --- |
| Cosco-PSA (சிபிடி) | Cosco/PSA | சரக்கு பெட்டகம் | 2 | 720 மீ | 22.8 | >1,000 |  |
| ஜூரோங் | JTC | பல்நோக்கு | 32 | 5,600 | 155 |  |  |
| கெப்பல்(KT) | PSA | சரக்கு பெட்டகம் | 14 | 3,200 | 36 | 105 |  |
| பாசிர் பஞ்சாங் (PPT 1) | PSA | சரக்கு பெட்டகம் | 7 | 2,500 | 28 | 88 |  |
| பாசிர் பஞ்சாங் (PPT 2) | PSA | சரக்கு பெட்டகம் | 7 | 2,300 | 28 | 120 |  |
| பாசிர் பஞ்சாங் (PPT 3) | PSA | சரக்கு பெட்டகம் | 9 | 3,000 | 34 | 113 |  |
| பாசிர் பஞ்சாங் (PPT 5) | PSA | சரக்கு பெட்டகம் | 5 | 1,850 | 22 | 111 |  |
| பாசிர் பஞ்சாங் Wharves | PSA | பொது |  |  |  |  |  |
| Sembawang | PSA | பொது | 4 | 660 | 28 |  |  |
| தஞ்சோங் பாகர் (TPT) | PSA | சரக்கு பெட்டகம் | 7 | 2,100 | 27 | 85 | } |
# மேடம் துசாட்ஸ்

**மேடம் துஷாட்ஸ்** (<small>UK: </small><span>/<span><span title="'t' in 'tie'">t</span><span title="/juː/: 'u' in 'cute'">juː</span><span title="/ˈ/: primary stress follows">ˈ</span><span title="'s' in 'sigh'">s</span><span title="/ɔː/: 'au' in 'fraud'">ɔː</span><span title="'d' in 'dye'">d</span><span title="'z' in 'zoom'">z</span></span>/</span>, <small>அமெரிக்க: </small><span>/<span><span title="'t' in 'tie'">t</span><span title="/uː/: 'oo' in 'goose'">uː</span><span title="/ˈ/: primary stress follows">ˈ</span><span title="'s' in 'sigh'">s</span><span title="/oʊ/: 'o' in 'code'">oʊ</span><span title="'z' in 'zoom'">z</span></span>/</span>;) லண்டனிலுள்ள  ஒரு மெழுகு அருங்காட்சியகம் ஆகும், இதன் சிறிய கிளைகள் உலகின் பல முக்கிய நகரங்களிலுள்ளது. இது மெழுகு சிற்பி மேரி துசாட்ஸால் நிறுவப்பட்டது. மேடம் துஷாட்ஸ் லண்டனில் முக்கியமான சுற்றுலா இடமாகும், இங்கு மெழுகினால் ஆன பிரசித்திப்பெற்ற வரலாற்று நபர்கள் மற்றும் பிரபல சினிமா நடிகர்கள் நடித்த பாத்திரங்களின் சிலைகள் உள்ளன.  மேடம் துஷாட்ஸ் இந்தியாவில் அதன் முதன் அருங்காட்சியகத்தை தில்லியில் டிசம்பர் 2017 இல் திறந்தது.  இதனை நடத்திவரும் மெர்லின் பொழுதுபோக்கு நிறுவனம் இந்தியாவில் அடுத்த 10 ஆண்டுகளுக்குள்  50 மில்லியன் பவுண்டுகள் முதலீடு செய்ய திட்டமிட்டுள்ளனர்.  

## அருங்காட்சியகங்கள் இடங்கள்

### ஆசியா
- பெய்ஜீங், சீனா
- சோங்கிங், சீனா
- சாங்காய், சீனா
- வுகான், சீனா
- ஆங்காங்
- தில்லி, இந்தியா
- தோக்கியோ, யப்பான்
- சிங்கப்பூர்
- பேங்காக், தாய்லாந்து
- துபாய், ஐக்கிய அரபு அமீரகம்

### ஐரோப்பா
- ஆம்ஸ்டர்டாம், நெதர்லாந்து
- பெர்லின், ஜெர்மனி
- ப்லாக்பூல், ஐக்கிய இராச்சியம்
- இஸ்தான்புல், துருக்கி
- லண்டன், ஐக்கிய ராஜ்யம்
- ப்ராக், செக் குடியரசு
- வியன்னா, ஆஸ்திரியா
- பாரிஸ், பிரான்ஸ்

### வட அமெரிக்கா
- ஹாலிவுட், லாஸ் ஏஞ்சலஸ், ஐக்கிய அமெரிக்கா குடியரசு
- லாஸ் வேகஸ், ஐக்கிய அமெரிக்கா குடியரசு
- நாஷ்வில், ஐக்கிய அமெரிக்கா குடியரசு
- நியூயார்க் நகரம், ஐக்கிய அமெரிக்கா குடியரசு
- ஒர்லாண்டோ, ஐக்கிய அமெரிக்கா குடியரசு
- சான் பிரான்சிஸ்கோ, ஐக்கிய அமெரிக்கா குடியரசு
- வாஷிங்டன், டி.சி., ஐக்கிய அமெரிக்கா குடியரசு

### ஓசியானியா
- சிட்னி, ஆஸ்திரேலியா

## காட்சியகம்
# இரண்டாம் பெரும்பிடுகு முத்தரையர்


**இரண்டாம் பெரும்பிடுகு முத்தரையர்** கி.பி. 705 முதல் 745 வரை தஞ்சாவூரை ஆட்சி செய்த முத்தரைய அரச குலத்தைச் சேர்ந்த அரசர் ஆவார். இவர் **பேரரசர் பெரும்பிடுகு முத்தரையர்**, **சுவரன் மாறன்**, **குவாவன் மாறன்** என்றும் அறியப்படுகிறார். தஞ்சாவூர், புதுக்கோட்டை, திருச்சி ஆகிய நிலப்பரப்புகளை ஆண்டார். நந்திவர்மனின் முடிசூட்டு விழாவில் இவர் கலந்து கொண்டார். 1996-ஆம் ஆண்டு தமிழ்நாடு அரசின் சார்பில் அன்றைய முதலமைச்சர் ஜெயலலிதா, திருச்சி நகரில் இவரது சிலையை நிறுவினார். பிறகு 2002-ஆம் ஆண்டிலிருந்து, இவரது பிறந்தநாள் ஒரு விழாவாகக் கொண்டாடப்பட்டு வருகிறது. 2025 டிசம்பர் 11 அன்று இவர் நினைவாகச் சிறப்பு அஞ்சல் தலையை இந்திய பிரதமர் நரேந்திர மோடி வெளியிட்டார்.  

## வாழ்க்கை
இரண்டாம் பெரும்பிடுகு முத்தரையர் கி. பி. 675-ஆம் ஆண்டு மே 23ஆம் நாள் பிறந்தார். இவரது தந்தை மாறன் பரமேசுவரன் என்கிற இளங்கோவதிராயர். கி. பி. 705-ஆம் ஆண்டில் தனது தந்தையின் பின் அரியணை ஏறினார். நந்திவர்ம பல்லவனுடன் சேர்ந்து பாண்டிய, சேர படைகளை எதிர்த்துப் பன்னிரண்டு போர்களில் போரிட்டுள்ளார். நாலடியார் நூலில் இவரது மரபு வழி குறிப்பிடப்படுகிறது. இவர் தமிழ்ப் புலவர்கள் பலரை ஆதரித்துத் தமிழ் வளர்ச்சிக்கு வித்திட்டவர். இவரைப் புகழ்ந்து பாச்சில் வேள் நம்பன், ஆசாரியர் அநிருத்தர், கோட்டாற்று இளம்பெருமானார், குவாவங் காஞ்சன் என்போர் வெண்பாக்கள் பாடியுள்ளனர். அவை தஞ்சை மாவட்டத்தில் உள்ள செந்தலை மீனாட்சி சுந்தரேஸ்வரர் கோவில் தூண்களில் காணப்படும் கல்வெட்டுகளில் இடம் பெற்றுள்ளன.  
​கி.பி. 6-ஆம் நூற்றாண்டு வாக்கில் தோன்றியதாகக் கருதப்படும் தமிழ்ச் சமண நீதி நூலான நாலடியாரில் முத்தரையரின் கொடைச் சிறப்பு பேசப்பட்டுள்ளது (பாடல் எண்கள் 200, 296).  

## போரில் எதிரிகளை வென்ற பன்னிரண்டு இடங்கள்
1. கொடும்பாளுர்
1. மணலூர்
1. திங்களூர்
1. காந்தலூர்
1. அழுந்தியூர்
1. காரை
1. மரங்கூர்
1. புகழி
1. அண்ணல்வாயில்
1. செம்பொன்மாரி
1. வெண்கோடல்
1. கண்ணனூர்

## சிறப்புப்பெயர்கள்

1. ஸ்ரீ சத்ரு மல்லன் (பகைவர்களை வென்றவன்)
1. ஸ்ரீ கள்வர் கள்வன்
1. ஸ்ரீ அதிசாகசன்
1. ஸ்ரீ மாறன்
1. அபிமான தீரன்
1. சத்ரு கேசரி (பகைவர்களுக்கு சிங்கம்)
1. தமராலயன்
1. செரு மாறன்
1. வேல் மாறன்
1. சாத்தன் மாறன்
1. தஞ்சைக் கோன்
1. வல்லக் கோன்
1. வான் மாறன்
# மண்முனை பத்திரகாளி அம்மன் கோயில்

**மண்முனை பத்திரகாளி அம்மன் கோயில்** இலங்கையின் கிழக்கு மாகாணத்தில் மட்டக்களப்பு நகரிலிருந்து தெற்கே செல்லும் நெடுஞ்சாலையில் ஆரையம்பதி ஐந்தாம் கட்டையில் வலப்புறமாக பிரிந்து கொக்கட்டிச்சோலை நோக்கி செல்லும் பாதையில் 2 கிலோ மீற்றர் தொலைவில் மண்முனை எனும் கிராமத்தில் இவ்வாலயம் அமைந்துள்ளது.  

## ஆலயத்தின் ஆரம்பமும் அமைப்பும்
கொக்கட்டியம் குளத்தருகே 1990 இல் மண்முனையில் வாழ்ந்த மக்களால் ஆரம்பிக்கப்பட்ட இக் கோயிலில் வருடாவருடம் ஆவணி பௌர்ணமியை ஒட்டியதாக சடங்கு நடைபெறும். அம்மன் வாக்குப்படி ஆலயத்தின் கருவறை தென்னோலைகள் கொண்டே அமைக்கப்பட்டிருப்பது இதன் சிறப்பம்சம் ஆகும். ஆதிகாலத்தில் இவ் ஆலய சூழலிலே கண்ணகி வழிபாடு நடைபெற்றிருந்தமையும் இங்கே குறிப்பிடத்தக்கது.  

## காட்சியகம்
# வசவசமுத்திரம் தொல்லியல் களம்

**வசவசமுத்திரம் தொல்லியல் களம்**, இந்தியாவின் தமிழ்நாடு மாநிலத்தில் காஞ்சிபுரம் மாவட்டத்தில், திருக்கழுகுன்றம் ஊராட்சி ஒன்றியத்தில் உள்ள வசுவசமுத்திரம் ஊராட்சியில், பாலாற்றின் கரை அருகே அமைந்துள்ளது. இத்தொல்லியல் களம் மாமல்லபுரத்திற்கு தெற்கில் 18 கி.மீ. தொலைவில் உள்ளது.  

பிற்கால பல்லவ மன்னன் ராஜசிம்மனின் (கிபி 700 - 728) கல்வெட்டு ஒன்று, வசவசமுத்திரம் அருகில் உள்ள வயலூரில் உள்ளது. இந்தக் கல்வெட்டில், பல்லவ மன்னர்களின் வம்சாவழிகள் குறித்து, துவக்கம் முதல் இராசசிம்மன் வரை குறிப்பிடப்பட்டுள்ளன.  

தற்கால வசவசமுத்திரம், பண்டைய காலத்தில் வயலூரின் பகுதியாகவும், பின்னர் விசயநகர மன்னர்கள் காலத்தில்தான் **வசவசமுத்திரம்** எனப் பெயர் மாற்றம் பெற்றதாக கருதப்படுகிறது.  

## தொல்லியல் பொருட்கள்
வசவசமுத்திர கிராமப் பகுதிகள்இன் அகழாய்வில் கண்டெடுத்த கிபி 1 - 2ஆம் நூற்றாண்டு காலத்திய தொல்லியல் பொருட்கள்:  
1. உரோமானிய நாட்டு மதுக்குடுவைகள் மற்றும் கருப்பு – சிவப்பு மட்கலன்கள்.  
2. உறை கிணறுகள்.  
3. கால்வாய்ப் பகுதி.  
4. அரிய கல்மணிகள்  

வசவசமுத்திரத்தில் தோண்டப்பட்ட அகழ்வுக்குழிகள் 4.25 மீட்டர் ஆழம் வரை தோண்டப்பட்டது. இவற்றில் இரண்டு உறை கிணறுகள் கண்டெடுக்கப்பட்டது. உறை கிணறுகளுக்கு அருகில் வாய்க்காலும், நீர் நிரப்பும் தொட்டியும் காணப்படுவதால், இவை நெசவுத் தொழிலுக்காகப் பயன்படுத்தப்பட்ட சாயத் தொட்டிகளாக இருந்திருக்க வேண்டும். ஏனெனில், இதேபோன்ற அமைப்பில்தான் அரிக்கமேடு அகழாய்விலும் சாயத்தொட்டி கண்டெடுக்கப்பட்டுள்ளது.  

அவற்றில் ஒரு உறை கிணற்றின் 11 உறைகளையும், மற்றொன்று 5 உறைகளையும் கொண்டுள்ளது. இவற்றின் விட்டம்,  
கீழே செல்லச் செல்ல அதிகரிக்கிறது. இவ்வாறு இருந்தால், இது குடிநீர்க் கிணறாகத்தான் இருக்க வேண்டும் என தொல்லியல் அறிஞர்கள் கருதுகின்றனர். இங்கு கிடைத்த தொல்பொருட்களில் ஒன்று, இரண்டு கைப்பிடிகளுடன் உரோமானிய ஆம்போரா மதுக் குடுவையாகும்.  

தமிழ்நாடு அரசு தொல்லியல் துறையின் ஆய்வாளர்களான ஆர். நாகசாமி மற்றும் நடன காசிநாதன் ஆகியோர், 1969 – 1970ம் ஆண்டில் வசவசமுத்திரம் தொல்லியல் களத்தை அகழாய்வு செய்தனர்.  

## இதனையும் காண்க
- தமிழக தொல்லியல் களங்கள்
# ஊத்துமலை பால சுப்பிரமணியர் கோயில்


**ஊத்துமலை பால சுப்பிரமணியர் திருக்கோயில், ** சேலம் சீல்நாய்க்கன்பட்டி பைபாஸ் அருகே உள்ள ஊத்துமலை என்னும் மலை மேல் அமைந்துள்ளது. மலைக்கு செல்ல சாலை வசதி உள்ளது.  

## திருவிழா
சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, பங்குனி உத்திரம் , கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது.  
## திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.  

## பிரார்த்தனை

### நேர்த்திக்கடன்
வேண்டுதல் நிறைவேறியதும் முருகனுக்கு திருமுழுக்கு செய்தும், புது ஆடை அணிவித்தும் நேர்த்திக்கடன் நிறைவேற்றுகின்றனர்.
# வடசென்னிமலை பாலசுப்பிரமணியர் கோயில்


**வடசென்னிமலை பாலசுப்பிரமணியர் திருக்கோயில்,** சேலம் ஆத்தூர் என்னும் வடசென்னிமலை என்ன்னும் குன்றின் மேல் அமைந்துள்ளது.  

## திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. பங்குனி உத்திரத் தேர் திருவிழா நடைபெற்ற இரண்டாம் நாள் சத்தாபரம் விழா நடைபெறும். அப்போது முருகப்பெருமான், வள்ளி மற்றும் தெய்வானையுடன் உற்சவ மூர்த்தியாக வலம் வரும் போது பலவகையான வானவெடிகள் வெடிக்கப்படும். இந்த வானவேடிக்கையை காணச் சுற்றுவட்டாரத்திலுள்ள கிராமங்களில் இருந்து பெருவாரியான மக்கள் வருகின்றனர்  

மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.  

## திறக்கும் நேரம்
காலை 8 மணி முதல் 12.00மணி வரை,மாலை 5 மணி முதல் இரவு 8.00மணி வரை திறந்திருக்கும்.  

## பிரார்த்தனை

### நேர்த்திக்கடன்
வேண்டுதல் நிறைவேறியதும் முருகனுக்கு திருமுழுக்கு செய்தும், புது ஆடை அணிவித்தும் நேர்த்திக்கடன் நிறைவேற்றுகின்றனர்.
# தாநின்தாரி பிரதேசம்



**தாநின்தாரி பிரதேசம்** மியான்மரின் ஒரு நிர்வாகப் பிரிவு பகுதியாகும் (முன்னர் தெனாசெரிம் பிரிவு மற்றும் தாநின்தாரீ பிரிவு). மாலே மொழியில் *தன்னா சாரி* என்றழைக்கப்படும். நாட்டின் நீண்ட குறுகிய தெற்குப் பகுதியான் கரு இஸ்தமஸ் பகுதியில் அமைந்துள்ளது. இதன் எல்லைகளாக அந்தமான் கடல் பகுதி மேற்கிலும், தெனாசெரிம் மலைத்தொடருக்கு அப்பால் கிழக்கில் தாய்லாந்தும், மொன் மாநிலம் வடக்கிலும் எல்லைகளாக அமைந்துள்ளது. கடற்கரையை ஒட்டி தீவுக்கூட்டங்கள் நிறைந்த பகுதியாக இருக்கிறது. அதில் தெற்கு மற்றும் மத்திய கடற்கரைப் பகுதியில் உள்ள பெரியத் தீவு மிரகு தீவுக்கூட்டமாகும் மற்றும் வடக்கு கடற்கரையில் மோஸ்காஸ் தீவு மிகச் சிறியதாகும். இந்தப் பிரதேசத்தின் தலைநகரம் *தாவீ* ஆகும்.  

## வரலாறு
## மேலும் பார்க்க
- யங்கோன் பிரதேசம்
- மண்தாலே பிரதேசம்
- மாகுவே பிரதேசம்
- பகோ பிரதேசம்
- சாகைங் பிரதேசம்
- ஐராவதி பிரதேசம்
# சின் மாநிலம்



**சின் மாநிலம்** மியான்மரின் மேற்குப் பகுதியில் உள்ள ஒரு மாநிலமாகும். இதன் நிலப்பரப்பு மொத்தம் 36,019 சதுர கிமீட்டர்கள் (13,907 சதுர மைல்கள்) கொண்டது. இதன் எல்லைகளாக கிழக்கில் சாகைங் பிரதேசம் மற்றும் மாகுவே பிரதேசமும், தெற்கில் ராகினி மாநிலமும் மற்றும் வங்காளதேசம் தென் மேற்கிலும், இந்தியாவின் மாநிலங்களான் மிசோரம் மேற்கிலும் மற்றும் மணிப்பூர் வடக்கிலும் உள்ளது. 2014 ஆம் ஆண்டின் மக்கள்தொகை கணக்கெடுப்பின் படி சின் மாநிலத்தின் மக்கட்தொகை 478,801 ஆகும். இதன் தலைநகரம் ஹகா.  

## வரலாறு

## மேலும் பார்க்க
- ராகினி மாநிலம்
- மொன் மாநிலம்
# பல்லவமேடு தொல்லியல் களம்

**பல்லவமேடு தொல்லியல் களம்**, இந்திய மாநிலமான தமிழ்நாட்டின் காஞ்சிபுரத்தின் புறநகர் பகுதியில் உள்ளது. இத்தொல்லியல் களம் பல்லவ ஆட்சியாளர்களின் நினைவுச் சின்னங்களைக் கொண்டிருப்பதாக பாரம்பரியமாக நம்பப்படுகிறது. தற்போதைய அகழாய்வில் முற்காலப் பல்லவர்கள், இடைக்காலப் பல்லவர்கள் மற்றும் பிற்காலப் பல்லவர்களின், மூன்று கால காலப்பகுதியை வெளிப்படுத்தியுள்ளது. கிபி 6 முதல் 9ம் நூற்றாண்டு வரை இந்த பகுதியில் கண்டெடுக்கப்பட்ட தொல்பொருட்களின் கண்டுபிடிப்புகள், பல்லவ ஆட்சிக் காலங்களை தொடர்புபடுத்தியுள்ளது.  

பல்லவமேட்டில் தமிழ்நாடு அரசு தொல்லியல் துறையால் 1970 – 1971ம் ஆண்டில் தொல்லியல் அகழாய்வு மேற்கொள்ளப்பட்டது.  

## இதனையும் காண்க
- தமிழக தொல்லியல் களங்கள்
# போளுவம்பட்டி தொல்லியல் களம்

**போளுவம்பட்டி தொல்லியல் களம்**, இந்திய மாநிலமான தமிழ்நாட்டின் கோயம்புத்தூர் மாவட்டத்தின், தொண்டாமுத்தூர் வருவாய் வட்டத்தில், உள்ள தொண்டாமுத்தூர் ஊராட்சி ஒன்றியத்தில் அமைந்த இக்கரை போளுவாம்பட்டி கிராமத்திலிருந்து மூன்று கிலோ மீட்டர் தொலைவில் உள்ள **கோட்டைக்காடு** எனுமிடத்தில்  
அமைந்துள்ளது.  

போளுவம்பட்டி தொல்லியல் களம், நொய்யல் ஆற்றின் மேற்கு கரையில் உள்ளது. இங்கு தமிழ்நாடு அரசு தொல்லியல் துறையால் 1979 – 1980 & 1980 – 1981 ஆகிய இரண்டு ஆண்டுகளில் அகழாய்வு மேற்கொள்ளப்பட்டது.  
அகழ்வாராய்ச்சிகளில் ஐம்பதிற்கும் மேற்பட்ட கல் மணிகள், சுடுமண்னால் செய்யப்பட்ட காது மடல்கள், மூடிகளுடன் கூடிய கிண்ணங்கள், இரும்புப் பொருட்கள் மற்றும் சங்கு வளையல்கள் கண்டெடுக்கப்பட்டது.  

வில் மற்றும் அமர்ந்த நிலையில் ஒரு புலியின் உருவம் பொறித்த ஒரு சுடுமண் அரச முத்திரையில், கிபி எழாம் நூற்றாண்டின் தமிழ் எழுத்துகளுடன் கூடிய ஒரு சிறப்புமிக்க தொல்பொருள் கண்டெடுக்கப்பட்டது.  

## இதனையும் காண்க
- தமிழக தொல்லியல் களங்கள்
# கத்தூரி எலி


**கத்தூரி எலி** (ஆங்கிலப் பெயர்: *Muskrat*, உயிரியல் பெயர்: *Ondatra zibethicus*) என்பது ஒரு கொறிணி ஆகும். இது தன் எல்லைகளைக் குறிக்கக் கத்தூரி மணத்தைப் பயன்படுத்துகிறது. இதன் காரணமாகவே இது கத்தூரி எலி என்று அழைக்கப்படுகிறது.  

## சொற்பிறப்பு
இது தட்டையான வாலைக் கொன்டுள்ளது. இதன் காரணமாக இது கத்தூரி-நீரெலி என்று அழைக்கப்பட்டது. பின்னர் எலியைப் போன்றிருப்பதால் இது கத்தூரி எலி என்று அழைக்கப்படுகிறது.  

## விளக்கம்
வளர்ந்த எலி 40-70 செ.மீ. (16-28 அங்குலம்) நீளம் இருக்கும். இந்த நீளத்தில் பாதியளவிற்கு வால் தான் இருக்கும். இதன் எடை 0.6-2 கிலோகிராம் (1.3-4.4 பவுண்ட்) இருக்கும். இவற்றின் நீளமான வால்கள் செதில்களால் மூடப்பட்டுள்ளன, உரோமத்தால் அல்ல. இவைகளால் நீரின் அடியில் 12-17 நிமிடங்களுக்கு நீந்த முடியும். இவைகளால் காதின் உள்ளே நீர் புகாமல் இருக்க நீரின் அடியில் இருக்கும் போது காதை மூடிக்கொள்ள முடியும். இவற்றின் பின்னங்கால்களின் விரல்கள் இடையே பாதியளவிற்குச் சவ்வுகள் உள்ளன. இவை வால்களின் மூலம் உந்தி நீந்துகின்றன.  


## வெளி இணைப்புகள்
- 
- Everything Muskrat
- How Muskrat Created the World – Native American Legends
- The New Student's Reference Work/Muskrat
- Muskrats , Fletcher Wildlife Garden
# குறுவால் பூனை



**குறுவால் பூனை** (ஆங்கிலப் பெயர்: *Bobcat*, உயிரியல் பெயர்: *Lynx rufus*) என்பது ஒரு வகைக் காட்டுப் பூனை ஆகும். இது வட அமெரிக்காவில் காணப்படுகிறது. இது வீட்டுப் பூனையைப் போல் இரு மடங்கு அளவு இருக்கும்.  

வளர்ந்த பூனை 47.5-125 செ.மீ. (18.7-49.2 அங்குலம்) நீளம் இருக்கும். சராசரியாக 82.7 செ.மீ. (32.6 அங்குலம்) நீளம் இருக்கும்; வால் ஆனது 9-20 செ.மீ. (3.5-7.9 அங்குலம்) நீளம் இருக்கும். கருமணி வட்டமாக, கருவளையங்களுடன், ஒளி குறைவான் நேரங்களில் விரிந்து அகலமாகக் காணப்படும். தோள்கள் 30-60 செ.மீ. (12-24 அங்குலம்) உயரம் இருக்கும். வளர்ந்த ஆண்கள் 6.4-18.3 கி.கி. எடை இருக்கும். சராசரியாக 9.6 கி.கி. எடை இருக்கும். பெண்கள் 4-15.3 கி.கி. எடை இருக்கும். சராசரியாக 6.8 கி.கி. இருக்கும். சாதனை எடையாக ஒரு பூனை 22.2 கி.கி. இருந்துள்ளது. இவற்றின் பின்னங்கால்கள் நீளமாக உள்ளன.
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-02122017

## ஒலிப் பதிவு
- https://github.com/noolahamfoundation/documenting-trades-and-crafts/blob/master/meetings/TradesCrafts_20171202.m4a

## இடம் திகதி
- சனிக்கிழமை டிசம்பர் 2, 2017
- இலங்கை நேரம் பிப 5:30
- ஸ்கைப்

## நிகழ்சி நிரல்
- திருகோணமலை பட்டறை பின்னூட்டம்
- திருகோணமலை பட்டறை பங்களிப்பாளர்கள் followup
- தும்புக் கலை - எடுத்துக்காட்டு உருவாக்கம்
- விக்கி, ஆவணகப் பயிற்சிகள்
- மலையக களப் பணி ஒருங்கிணைப்பு
- மட்டக்களப்பு பட்டறை

## பங்கேற்பாளர்கள்
- தமிழினி
- லுணுகலை சிறீ
- ஜெஜபிரசாந்
- துசியந்தன்
- விஜயகாந்தன்
- தனா
- இந்திரச்செல்வன்
- பிரசாத்
- ரமணேஸ்
- நற்கீரன்
- துலாஞ்சன்
- கோபி

## Actions Items
- ஆவணகத்தில் பதிவேற்ற ஈடுபாடு உள்ளவர்களின் விபரங்களை அனுப்பல் - பிரசாந்/துசியந்தன்
- தும்புத் தொழில் கட்டுரை பதிவேற்றம் - பிரசாந்
- மலையக விக்கிப் பயிற்சி/களப் பணி முயற்சிகள் - லுணுகலை சிறீ/தனா/ஜெஜபிரசாந்/விஜயகாந்தன்
- சிலம்பம் பார்வதிசிறீ அவர்களை துசியந்தனுக்கு அறிமுகம் செய்தல் - நற்கீரன்
- திருகோணமலை களப் பணிகளுக்கான வாய்ப்புக்களை ஆரய்தல் - துசியந்தன்
# காயா மாநிலம்



**காயா மாநிலம்** (முன்னர் காரீனி மாநிலம்) மியான்மரின் ஒரு மாநிலம், இந்த மாநிலம் மியான்மரின் கிழக்குப் பகுதியில் உள்ளது. இதன் எல்லைகளாக வடக்கில் சான் மாநிலம், கிழக்கில் தாய்லாந்து நாட்டின் மா ஆங்கு சன் பகுதியும், தெற்கு மற்றும் மேற்கில் காயின் மாநிலமும் சூழ்ந்துள்ளது. இந்தப் பகுதி புவியியல் அடிப்படையில் தோராயமாக 18° 30' மற்றும் 19° 55' வடக்கு அட்சரேகை மற்றும் கிழக்கில் தீர்கரேகை 94°40' மற்றும் 97° 93' இடையே அமைபப்பட்டுள்ளது. இதன் மொத்த நிலப்பரப்பு 11,670 சதுர கிமீ<sup>2</sup> (4,510 சதுர மைல்கள்). இதன் தலைநகர் *லோகாவ்*. 1998 ஆம் ஆண்டின் மக்கட்தொகை கணக்கின் படி இப்பகுதியில் சுமார் 207,357 வசிப்பதாக ஐக்கிய நாடுகள் சிறுவர் நிதியம் தெரிவித்துள்ளது. இங்கு பெரும்பாலும் காரீனி இன மக்களே வசிக்கின்றனர் (காயா அல்லது சிகப்பு காரீன் என்றும் அறியப்படுகிறார்கள்). இவர்களின் பூர்வீகம் சீன-திபெத்தியப் பகுதியில் இருந்து வந்தவர்கள்.  

## வரலாறு

## மேலும் பார்க்க
- சின் மாநிலம்
- காசின் மாநிலம்
- ராகினி மாநிலம்
- மொன் மாநிலம்
# காயின் மாநிலம்



**காயின் மாநிலம்** (முன்னர் காரீன்) மியான்மரின் உள்ள ஒரு மாநிலம். இதன் தலைநகரம் ஹபா-ஆன், பா-ஆன் என்றும் உச்சரிக்கப்படும்.  

காயின் மாநிலம் மலைதொடர்கள் அமைந்த மாநிலமாகும். இங்கு தாவநா மலைதொடர் NNW - SSE என்ற திசையில் செல்கிறது மற்றும்  
காரீன் மலையில் தெற்கு முடிவு வடமேற்கிலும் உள்ளது. இந்த மாநிலத்தின் எல்லைகளாக தாய்லாந்தின் மா ஹோங் சன், டாக் மற்றும் காஞ்சனாபுரி பகுதிகள் கிழக்கிலும், மொன் மாநிலம் மேற்கிலும் மற்றும் பகோ பிரதேசம் தெற்கிலும், மண்தாலே பிரதேசம், ஷான் மாநிலம் மற்றும் காயா மாநிலம் வடக்கிலும் சூழ்ந்துள்ளது.  

## வரலாறு

## மேலும் பார்க்க
- மொன் மாநிலம்
- காயா மாநிலம்
- ராகினி மாநிலம்
- காசின் மாநிலம்
- சின் மாநிலம்
# ஜங் பகதூர் ராணா



**ஜங் பகதூர் ராணா** (**Jung Bahadur Kunwar Ranaji**) (இயற்பெயர்: **வீர நரசிங் குன்வர்** (**Bir Narsingh Kunwar**) , (பிறப்பு:18 சூன் 1817 - இறப்பு:25 பிப்ரவரி 1877), நேபாள் இராச்சியத்தில் ராணா வம்சத்தை நிறுவியரும், ஷா வம்ச மன்னர்களின் பரம்பரை தலைமை அமைச்சர் மற்றும் படைத்தலைவராக இருந்தவர் ஆவார். பின்னர் ஷா வம்ச மன்னர்களை கைப்பாவையாகக் கொண்டு, ஜங் பகதூர் ராணாவும், அவரது வம்சத்தினரும் நேபாள இராச்சியத்தை, 1856 முதல் 1951 முடிய ஆண்டனர்.  

கஸ்கி மற்றும் லம்ஜுங்கின் குறுநில மன்னராக இருந்த ஜங் பகதூர் ராணா, பின்னர் நேபாள இராச்சியத்தின் பரம்பரை தலைமை அமைச்சராகவும், தலைமைப் படைத்தலைவராகவும் பணியாற்றியவர்.  

தற்கால கர்நாடகா மாநிலததின் குடகு நாட்டின் மன்னர் சிக்க வீர ராஜேந்திரனின் மகள் கங்காதேவியை, ஜங் பகதூர் ராணா, வாரணாசியில் திருமணம் செய்து கொண்டவர்.  

நேபாள இராச்சியத்தின் ஷா வம்ச குடும்பத்தில் அரசியல் பிணக்குகள் ஏற்பட்ட போது, ஜங் பகதூர் ராணா, நேபாள இராச்சியத்தின் மன்னர்களை கைப்பாவையாகக் கொண்டு, அனைத்து ஆட்சி அதிகாரத்தை தானே எடுத்துக் கொண்டு, நாட்டை இருபதாண்டுகள் ஆண்டவர்.  

நேபாள வரலாற்றில் கொடுங்கோல் மன்னர் எனப் பெயர் பெற்ற ஜங் பகதூர் ராணா, ராணா வம்சத்தை நிறுவினார். ஜங் பகதூர் ராணாவும் ராணா வம்சத்தினர் நேபாளத்தை கி பி 1856 முதல் 1951 முடிய ஆண்டனர்.  

ஜங் பகதூர் ராணாவின் தாத்தா ராமகிருஷ்ண குன்வர், பிரிதிவி நாராயணன் ஷா நிறுவிய நேபாள இராச்சியத்தின் பெரும் படைத்தலைவராக பணியாற்றியவர்.  

இவரது தந்தை பால நரசிங் குன்வர், ராணா பகதூர் ஷாவின் அரசவையில் செல்வாக்குடன் விளங்கியவர்.  

கிபி 1857ல் நேபாள மன்னர் சுரேந்திர விக்ரம் ஷா, ஜங் பகதூர் குன்வருக்கு, **ராணா** என்ற பட்டம் வழங்கினார். இவரது வம்சத்தினரும் *ராணா* என்ற பட்டதுடன் அழைக்கப்பட்டனர்.  

## இதனையும் காண்க
- நேபாள இராச்சியம்
- ஷா வம்சம்
- பிரிதிவி நாராயணன் ஷா
- ராணா வம்சம்
- சேத்திரி
- குடகு இராச்சியம்
- சிக்க வீர ராஜேந்திரன்
### அடிக்குறிப்புகள்
# ஷான் மாநிலம்



**ஷான் மாநிலம்** மியான்மரின் ஒரு மாநிலம். இந்த மாநிலத்தின் எல்லைகளாக வடக்கில் சீனா, கிழக்கில் லாவோஸ் மற்றும் தெற்கில் தாய்லாந்து உள்ளது. மேலும் மியான்மரின் ஐந்து பிரிவுகள் மேற்கு எல்லையாக உள்ளது. நிலப்பரப்பளவில் இந்த மாநிலமே மற்ற 14 ங்கு பிரிவுகளை விட மியான்மரில் மிகப் பெரியது. ஷான் மாநிலத்தின் மொத்த பரப்பளவு 155,800 சதுர கிமீ<sup>2</sup> ஆகும். இது ஏறக்குறைய மியான்மர் நாட்டின் பரப்பளவில் நான்கில் ஒரு பகுதியாகும். இந்த மாநிலத்தின் பெயர் இங்கு வாழும் ஷான் இன மக்களின் பெயரால் அழைக்கப்படுகிறது ஏனென்றால் மற்ற இன குழுக்களை விட ஷான் மக்கள் பெரும்பான்மையினராக உள்ளனர். இந்த மாநிலத்தின் பெரும் பகுதி கிராமப் புறமாகவே இருக்கிறது. மொத்தம் மூன்று நகரங்களே இங்குள்ளது.  

## வரலாறு
## மேலும் பார்க்க
- காயா மாநிலம்
- காசின் மாநிலம்
- ராகினி மாநிலம்
- சின் மாநிலம்
- காயின் மாநிலம்
- மொன் மாநிலம்
# நைப்பியிதா யூனியன் பிரதேசம்



**நைப்பியிதா யூனியன் பிரதேசம்** மத்திய மியான்மரின் ஒரு நிர்வாகப் பிரிவாகும். இந்த யூனியன் பிரதேசத்தில் தான் மியான்மர் நாட்டின் தலைநகரமான **நைப்பியிதோ** உள்ளது.  

## நிர்வாகப் பிரிவுகள்
நைப்பியிதா யூனியன் பிரதேசம் நிர்வாக வசதிக்காக கீழ்வரும் மாவட்டங்கள் மற்றும் நகராட்சிகளாக பிரிக்கப்பட்டுள்ளது.  

- ஓட்டாரா மாவட்டம்
  - ஓட்டாரதிரி நகராட்சி
  - போபாதிரி நகராட்சி
  - டாட்கோநி நகராட்சி
  - சியாதிரி நகராட்சி
- திக்கிநா மாவட்டம்
  - திக்கிநாதிரி நகராட்சி
  - லிவி நகராட்சி
  - பயின்நாநா நகராட்சி
  - சபுதிரி நகராட்சி

## நிர்வாகம்
ஜனாதிபதியின் நேரடி நிர்வாகத்தின் கீழ் நைப்பியிதா யூனியன் பிரதேசம் உள்ளது. ஒரு தலைவரின் தலைமையிலான நைப்பியிதா  
சபை சார்பில் ஜனாதிபதி சார்பில் தினசரி செயல்பாடுகள் செயல்படுத்தப்படுகின்றன. நைப்பியிதா சபையி தலைவர் மற்றும் உறுப்பினர்கள் ஜனாதிபதியால் நியமிக்கப்படுவர் மற்றும் பொதுமக்கள் மற்றும் ஆயுதப்படை பிரதிநிதிகள் ஆகியோரும் சபையில் உள்ளடக்கி உள்ளனர்.
# ஒலகோனுடு


**ஒலகோனுடு **(மொங்கோலியம்:Олхуноуд, Олхонууд, Олгонууд) என்பது செங்கிஸ் கானின் தாய் ஓவலுன் பிறந்த பழங்குடி இனம் ஆகும். இந்த இனம் நைமர்களைத் தோற்கடிக்கச் செங்கிஸ் கானுக்கு உதவி செய்தது. இவர்கள் கொங்கிராடு இனத்துடன் நெருங்கிய தொடர்பு உடையவர்கள் ஆவர். இந்த இன மக்கள் இன்னும் மங்கோலியாவின் கோவ்ட் மாகாணத்திலும் மற்றும் சீனாவின் உள் மங்கோலியா மாகாணத்திலும் வாழ்கின்றனர்.
# தொகுருல்


**தொகுருல்**, அல்லது **வாங் கான்** அல்லது '''ஓங்  
கான்'''  
(மொங்கோலியம்: Тоорил хан டூரில் ஹான் அல்லது Ван хан வான் ஹான்; சீனம்: 王汗; பின்யின்: வாங் ஹான்; இறப்பு கி.பி. 1203) கெரயிடுகளின் கான் ஆவார். இவர் மங்கோலியத் தலைவர் எசுகெயின் ஆன்டா (உடன்பிறவா சகோதரன்) ஆவார். பிற்காலத்தில் செங்கிஸ் கான் என்று அழைக்கப்பட்ட எசுகெயின் மகன் தெமுசினுக்கு இவர் புரவலராகவும் மற்றும் கூட்டாளியாகவும் இருந்தார்.  

சீனாவின் சுரசன் சின் வம்சத்தவர் இவருக்கு "வாங் கான்" என்ற பட்டத்தை வழங்கினர். தெமுசின் சமுக்காவைத் தாக்கியபோது, தொகுருலுக்கு வளர்ந்துவந்த தெமுசினின் மேல் பயம் ஏற்பட்டது. தெமுசினைக் கொல்லத் தொகுருல் சமுக்காவுடன் சேர்ந்து திட்டம் தீட்டினார். ஆனால் தெமுசினால் போரில் டதோற்கடிக்கப்பட்டு தப்பி ஓடினார். தொகுருல் கி.பி. 1203ல் நைமர் இனப் படைவீரர்களால் யார் என்று அடையாளம் தெரியாத காரணத்தால் கொல்லப்பட்டார். செங்கிஸ் கான் தொகுரிலின் சகோதரர் சகா கம்புவின் மகளான சோர்காக்டனி பெகியைத் தன் மகன் டொலுய்க்கு திருமணம் செய்து வைத்தார். அவர்களுக்கு மோங்கே, குப்லாய் மற்றும் ஹுலாகு ஆகியோர் மகன்களாகப் பிறந்தனர்.  

13ம் நூற்றாண்டில் பிரஸ்தர் ஜான் என்ற புராணக் கதாபாத்திரத்துடன் தொடர்புப்படுத்தப்பட்ட பல ஆசியத் தலைவர்களுள் இவரும் ஒருவர் ஆவார்.
# கொங்கிராடு


**கொங்கிராடு **(மொங்கோலியம்: Хонгирад) என்பது மங்கோலியப் பழங்குடியினரில் ஒரு பிரிவு ஆகும். இவர்களது பகுதியானது சீனாவின் உள் மங்கோலியா மாகாணத்தின் ஹுலுன் ஏரி மற்றும் மங்கோலியாவின் கால்கா நதி ஆகியவற்றுக்கு அருகில் அமைந்திருந்தது. இங்கிருந்தபடி இவர்கள் ஆளும் வட சீன அரசுகளுடன் நெருங்கிய தொடர்பு வைத்திருந்தனர். பல்வேறு கொங்கிராடு இனங்கள் ஒரே தலைவரின் கீழ் ஒன்றிணையாமலேயே இருந்தன. இதனால் இவர்களால் ஒரு இராணுவ சக்தியாக உருவாக முடியவில்லை.
# கச்சியுன்

**கச்சியுன் **(மொங்கோலியம்: Хачиун) என்பவர் செங்கிஸ் கானின் உடன்பிறந்த சகோதரன் ஆவார். இவர் எசுகெய் மற்றும் ஓவலுனின் மூன்றாவது பிள்ளை ஆவார். மங்கோலியர்களின் இரகசிய வரலாறு இவர் செங்கிஸ் கானைவிட நான்கு வயது இளையவர் என்று குறிப்பிடுகிறது. இவருக்குக் கசருடன் நல்லுறவு இருந்தது. ஆனால் தெமுகேயுடன் அந்தளவிற்கு நல்லுறவு இல்லை.  

## பரம்பரை
# கசர்

**கசர் **(மொங்கோலியம்: Хасар) என்பவர் செங்கிஸ் கானின் உடன்பிறந்த மூன்று சகோதரர்களில் ஒருவர் ஆவார். சமி அல்-தவரிக் என்ற வரலாற்று நூலின்படி இவருக்கு முதலில் வைக்கப்பட்ட பெயர் சூச்சி. இவர் புகழ்பெற்ற துணிச்சல் மிகுந்தவராக இருந்த காரணத்தால் இவருக்குக் கசர் என்ற புனைபெயர் வைக்கப்பட்டது. இவர் ஒரு சிறந்த வில்லாளியாகவும் இருந்தார்.  

## பரம்பரை

- Sugiyama Masaaki 杉山正明: *Mongoru teikoku no genzō* モンゴル帝国の原像, Mongoru teikoku to Daigen urusu モンゴル帝国と大元ウルス (The Mongol Empire and Dai-ön Ulus), pp.&nbsp;28–61, 2004.
- Sugiyama Masaaki 杉山正明: *Babusha no reiji yori* 八不沙の令旨より, Mongoru teikoku to Daigen urusu モンゴル帝国と大元ウルス (The Mongol Empire and Dai-ön Ulus), pp.&nbsp;187–240, 2004.
- Okada, Hidehiro 岡田英弘: *The Descendants of Jöchi Khasar in Altan Tobchi of Mergen Gegen* 墨爾根格根所撰『黄金史綱』中之拙赤合撒兒世系, Ya-chou tsu-p'u hsüeh-shu yen-t'ao-hui hui-i chi-lu 亞洲族譜學術研討會會議記錄, No.6, pp.&nbsp;45–57, 1993.
- Чулууны Далай - Монголын түүх 1260 - 1388. Хуудас 142.
# ஜேனிஸ் பரியத்



இந்தியக் கவிஞர், எழுத்தாளர். அஸ்ஸாமில் பிறந்து மேகாலய மாநிலம் ஷில்லாங்கில் வளர்ந்தவர்.  

**தரையில் படகுகள்** (**Boats on Land**) எனும் இவரது முதல் சிறுகதைத் தொகுதி 2013-ஆம் ஆண்டிற்கான ஆங்கிலத்தில் எழுதப்பட்ட இளம் எழுத்தாளரின் படைப்புக்கான சாகித்திய அகாதமி விருதையும் சிறந்த புனைவுக்கான கிராஸ்வேர்ட் புக் விருதையும் வென்றது. மேகாலயாவைச் சேர்ந்த ஆங்கில எழுத்தாளர்களில் சாகித்ய அகாதமி விருதைப் பெற்ற முதல் எழுத்தாளர் இவர்.  

## வாழ்வும் பணியும்
அஸ்ஸாம் மாநிலத்தின் ஜோர்ஹாத்தில் பிறந்த பரியத் ஷில்லாங்கிலும் அஸ்ஸாமின் பல்வேறு தேயிலைத் தோட்டங்களிலும் வளர்ந்தார். ஷில்லாங்கின் லொரேடோ கான்வென்டிலும் அஸ்ஸாம் வேலி பள்ளியிலும் பயின்றார். பின்னார் தில்லி செயின்ட் ஸ்டீஃபன் கல்லூரியிலிருந்து ஆங்கில இளங்கலைப் பட்டமும் SOAS, லண்டன் பல்கலைக்கழகத்திலிருந்து கலை மற்றும் தொல்லியலில் முதுகலைப் பட்டமும் பெற்றார். 2010-இல் இவரால் துவங்கப்பட்ட Pyrta எனும் இணைய இலக்கிய இதழின் ஆசிரியர். Time Out, Delhi, The Caravan, Internatzionale போன்ற இந்திய மற்றும் பன்னாட்டு இதழ்களில் இவரது படைப்புகள் வெளியாகியுள்ளன.  

## விருதுகள்
2013-இல் இவரது தரையில் படகுகள் எனும் முதல் சிறுகதைத் தொகுதி ஆங்கிலத்தில் எழுதப்பட்ட இளம் எழுத்தாளரின் படைப்புக்கான சாகித்திய அகாதமி விருதையும் சிறந்த புனைவுக்கான கிராஸ்வேர்ட் புக் விருதையும் வென்றது. அதே ஆண்டில் Shakti Bhatt First Book பரிசுககான தேர்வுப் பட்டியலில் இடம் பெற்றது. 2013-ஆம் ஆண்டின் Uday Lakhanpal உலகச் சிறுகதை விருதுக்கும், Tata Literature Live முதல் நூல் விருதுக்கும் தேர்வு செய்யப்பட்ட நூல்கள் பட்டியலில் இடம் பிடித்தது. இவரது **கடற்கரை** புதினம் The Hindu இலக்கியப் பரிசுக்கான தேர்வுப்பட்டியலில் இடம்பெற்றது.  

## எழுத்து-நடை
ஷில்லாங், சிரபுஞ்சி, அஸ்ஸாம் ஆகிய இடங்களை களனாகக் கொண்ட இவரது கதைகள் வடகிழக்கிந்தியாவில் 1850-களில் தொடங்கி மூன்று நூறாண்டுகளில் ஏற்பட்ட பெரும் மாற்றங்களை மீள் புனைவாக்கம் செய்பவை. நாட்டார் கூறுகளையும் மரபையும் ஊடுபாவாகக் கொண்டு சமூக-அரசியல் நிகழ்வுகளை விரித்துரைக்கும் பரியத்தின் எழுத்துக்கள் மாய யதார்த்தவாதம் சார்ந்தவை என்றும் ஹருகி முரகாமியின் எழுத்துக்களோடு ஒப்பிடத்தக்கவை என்றும் கருதப்படுகிறது. ஜீத் தையில் இவரது எழுத்துக்களை “மறைபொருள் உணர்த்துபவை, அசலானவை” என்று கூறுகிறார்.  

## படைப்புகள்

### புனைவு
கடற்குதிரை (Seahorse) - புதினம்  

தரையில் படகுகள் (Boats on Land) - சிறுகதைத் தொகுதி  

### கவிதை
மஞ்சள் முனை (The Yellow Nib)  

கவி கலா : மெய்நிகர் கவிதைத் திட்டம் (The Virtual Poetry Project)
# திரிபுராவின் வரலாறு

திரிபுரா மாநிலமானது நீண்ட வரலாற்றைக் கொண்டது.  திரிபுரா இராச்சியம் அதன் உச்சத்தில் இருந்த காலகட்டமான கி.பி. 14 மற்றும் 15 ஆம் நூற்றாண்டு காலகட்டத்தில் கிழக்கு வங்காளத்தின் முழு பகுதியைக் கொண்டும், வடக்கிலும் மேற்கிலும் பிரம்மபுத்திரா நதிவரையிலும், தெற்கே வங்காள விரிகுடா மற்றும் கிழக்கில் பர்மாவையும் எல்லைகளாக கொண்டு இருந்தது.  

திரிபுராவின் சுதேச மன்னர் அரசின் இறுதி மன்னர் கிரித் விக்ரம் கிஷோர் மாணிக்ய தேவ வர்மன் 1947 முதல் 1949 வரை ஆட்சி செய்தார் பின்னர் 1949, செப்டம்பர் 9 அன்று தன் இராச்சியத்தை இந்திய ஒன்றியத்துடன் இணைந்தார்.  

## தொன்மவியல் செய்திகள்
திரிபுராவின் இராச்சியக் காலப்பகுதியில் எழுதப்பட்ட தொன்மங்கள், இந்து இதிகாசங்கள் மற்றும் திரிபுரி நாட்டுப்புறத் தொன்மங்களில், ராஜ்யத்தின் தோற்றம் பற்றி குறிப்பிடப்பட்டுள்ளது.  

## பண்டைய காலம்
திரிபுராவின் பண்டைய காலமானது 7 ஆம் நூற்றாண்டில் வட திரிபுராவிலுள்ள கைலாஷகரில் இருந்து திரிபுரா மன்னர்கள் ஆட்சி செய்த காலம்வரை சொல்கிறது. மேலும் அவர்கள் "**ஃபா**" என்ற பட்டத்தைப் பூண்டிருந்தனர் **பா** என்றால் கொக்பரோக் மொழியில் "**தந்தை**" அல்லது "**தலை**" என்று பொருள் ஆகும்.  

## வரலாற்றுக் காலம்
திரிபுரா மன்னர்கள் "மானிக்யா" என்ற பட்டத்தை ஏற்று, 14 ஆம் நூற்றாண்டில் தங்கள் தலை நகரை  தென் திரிபுராவில் கோமி ஆற்றங் கரையில் உதய்பூருக்கு (முன்னர் ரங்கமாடி) மாற்றினர். இது அவர்கள் மிகவும் புகழுடன் விளங்கிய காலமாகும். மேலும் அவர்களின் அதிகாரமும் புகழும் வட இந்தியாவில் அவர்களின் சமகாலத்தவர்களாக இருந்த மொகலாயர்களால் ஒப்புக் கொள்ளப்பட்டது.  

## நவீன காலம்

நவீன காலம் என்பது மொகலாயர் ஆட்சியை பிரித்தானியர் தோற்கடித்த பிறகு, இந்திய இராச்சியங்கள் பிரித்தானியரின் மேலாதிக்கத்தை ஏற்ற காலத்தில் இருந்து தொடங்குகிறது.  1871 இல், பிரித்தானிய இந்திய அரசாங்கம் ஆட்சி நிர்வாகத்தில் திரிபுரா மன்னருக்கு உதவ ஒரு முகவரை நியமித்தது. இந்தக் காலகட்டத்தில் ராஜ்யத்தின் தலைநகரம் மேற்கு திரிபுராவில் தற்போதைய மாநிலத் தலைநகராக உள்ள அகர்தலாவிற்கு மாற்றப்பட்டது.  

இந்தியா சுதந்திரம் அடைந்த பிறகு, திரிபுரா சுதேச அரசானது 1949 இல் இந்திய ஒன்றியத்துடன் இணைக்கப்பட்டது.  திரிபுரா 1963 சூலை 1 அன்று ஒன்றிய ஆட்சிப்பகுதியாக ஆனது, பின்னர் 1972 சனவரி 21 அன்று முழு மாநில அந்தஸ்தை பெற்றது.
# தருமாபுரி நகராட்சி வார்டு


புதுச்சேரி ஒன்றிய பிரதேசத்தில் இருக்கும் புதுச்சேரி மாவட்டத்தில், வடக்கு வருவாய்க் கோட்டத்தில் இருக்கும் உழவர்கரை வட்டத்தில் இருக்கும் தட்டாஞ்சாவடி வருவாய் கிராமத்தில் இருக்கும் ஒரு சிற்றூர் ஆகும். மேலும் உழவர்கரை நகராட்சி கீழ் வரும் நகராட்சி வார்டுகளில் ஒன்று ஆகும்  
இவ்வூரில் ஒரு மேல்நிலை நீர் தேக்கத் தொட்டி, அரசு ஆரம்பப் பள்ளி, அரசு உயர்நிலைப் பள்ளி, அரசு அங்கன்வாடி மையம், அரசு நியாய விலைக் கடை உள்ளது.  
ஒவ்வொரு வாரமும் வெள்ளிக்கிழமை இவ்வூரில் கால்நடைச் சந்தை நடப்பது வழக்கமாகும். 1973-ஆம் ஆண்டு புதுச்சேரி அரசின் பொருளாதாரம் மற்றும் புள்ளிவிவரம் இயக்ககம் நடத்திய திட்ட அரசியின் மூலம் ஒவ்வொரு வாரமும் 300 கால்நடை சந்தைப்படுத்தப்படுகிறது என்பது அறியப்பட்டது.இந்த சந்தைக்கு புதுச்சேரி பகுதியில் உள்ள 42 கிராமங்களிலும் தென்னாற்காடு பகுதியின் 37 கிராமங்களில் இருந்தும் விலங்குகள் விற்பனைக்கு கொண்டுவரப்பட்டன.  

## புவியமைப்பு
இவ்வூரின் அமைவிடம் 11.939568° N 79.77°E ஆகும்.  
| <big>நகராட்சி வார்டு | 1991 -மக்கள் தொகைக் கணக்கெடுப்பு | 2001-மக்கள் தொகைக் கணக்கெடுப்பு | 2011-மக்கள் தொகைக் கணக்கெடுப்பு</big> |  |
| --- | --- | --- | --- | --- |
| தருமாபுரி | 3096 | 4725 | 8666 | } |
# பாதீன்


**பாதீன்** (முன்னர் பாஸ்சீன்) மியான்மரின் ஐராவதி பிரதேசத்தில் உள்ள பெரிய நகரம் மற்றும் அந்தப் பிரதேசத்தின் தலைநகரம். இந்நகரம் 190 கி.மீ. (120 மைல்கள்) யங்கோன் மேற்கே பாதீன் ஆற்றங்கரையில் அமைந்துள்ளது, இது ஐராவதி ஆற்றின் மேற்குக் கிளையாகும். 2017 மக்கள்தொகை கணக்கின்படி இந்நகரத்தில் சுமார் 237,089 மக்கள் வசிக்கின்றனர். ஒரு முறை மொன் இராச்சியத்தின் அங்கமாக இருந்த போதினும், இன்று மொன் இன மக்கள் சிறிதளவே உள்ளனர். பெரும்பான்மையானவர்கள் பாமர், பர்மிய இந்தியர்கள் மற்றும் காரீன் இன மக்களே அதிகம் உள்ளனர். இருப்பினும், குறிப்பிடத்தக்க சிறுபான்மையினராக ராகின் இன மக்கள் உள்ளனர்.  
## வரலாறு

## மேலும் பார்க்க
- ஐராவதி பிரதேசம்
- யங்கோன் பிரதேசம்
- மண்தாலே பிரதேசம்
# ஹகா


**ஹகா** மியான்மரின் உள்ள சின் மாநிலத்தின் தலைநகரம். இந்நகரம் சின் மாநிலத்தின் வட கிழக்குப் பகுதியில் அமைந்துள்ளது. நகரத்தின் வட்டார பெயர் ஹல்கா ஆகும். ஹகாவின் மொத்த பரப்பளவு 12.50 சதுர மைல்கள் (32.4 கி.மீ. <sup>2</sup>) ஆகும். கடல் மட்டத்திற்கு மேலே 1,800 மீட்டர் (6,000 அடி) உயரத்தில் உள்ளது, இது ஒரு சிறிய மேட்டு நிலப்பரப்பில் அமைந்துள்ளது, மேலும் இது நிலப்பகுதியில் ஒப்பீட்டளவில் சிறியதாக இருந்தாலும், இது முழு மாநிலத்தின் தலைநகரமும் அதன் பீடபூமியையும் சின் மாநிலத்தில் உள்ள மற்ற நகரங்களை விட குறிப்பிடத்தக்க அளவு பெரியது. தற்போதைய ஹகா நகரம் இன்னும் பத்து மடங்கு விரிவடைய தேவையான நிலப்பரப்பும் மற்றும் முழுத் திறனும் கொண்டுள்ளது. சின் மாநிலம் மிகவும் மலைப்பாங்கான பகுதியாக இருப்பதால், ஹகா நகரம் ஒரு பெரிய மலைச் சரிவில் ஒரு கொண்டை ஊசி (U) வளைவு போல மலையில் கட்டப்பட்டுள்ளது. நகரத்தின் மையப்பகுதியில் ஓடும் ஒரே ஒரு சாலை, ஒரு கொண்டை ஊசி வளைவு *U* போல் உள்ளது, இந்த நகரம் முழுவதும் இந்த சாலையை ஒட்டியே கட்டப்பட்டுள்ளது.